laion/Wikipedia-Exotic huggingface dataset:
Chegaste

Chegaste (בעברית: אתה בא) הוא שיר של הזמרת האמריקאית ג'ניפר לופז, בשיתוף הזמר הברזילאי רוברטו קרלוס. השיר יצא לאור ב-16 בדצמבר 2016. השיר הוא בשפה הפורטוגזית. השיר הועלה לערוץ ה-Vevo של הזמרת ב-15 בדצמבר 2016, ושוחרר להורדה דיגיטלית ולספוטיפיי יום למחרת. באוקטובר 2016, מגזין בילבורד אישר כי לופז עובדת על האלבום השני שלה בשפה הספרדית, אשר צריך לצאת לאור באמצע שנת 2017, תחת חסותם של "סוני מיוזיק לטין". בפועל, מארק אנתוני משמש כמפיק הראשי של האלבום. חודש לפני שהוציאה את השיר הזה, הוציאה לאור הזמרת, גרסת כיסוי לשיר "Olvidame y Pega la Vuelta", בשיתוף אנתוני, כשיר שעתיד להיכלל באלבומה החדש. ב-17 באוקטובר, פורסמה תמונה של לופז עם קרלוס בפוארטו ריקה. קרלוס נסע עד ללוס אנג'לס, שם הוא ולופז רשמו את קטע השירה שלהם רגע לפני הפגישה שלהם ביחד. אתר החדשות והביקורות "הו גלובו" דיווח כי השיר נכתב גם בספרדית ולא רק בפורטוגזית. השיר יצא לאור באמצעות הפלטפורמות הדיגיטליות, ב-16 בדצמבר 2016. על עבודתה עם קרלוס צייצה לופז: "אני נכבדת ונרגשת לעבוד עם אגדה חיה כמו רוברטו קרלוס". תחילה, לשיר הועלתה תמונה לערוצה של הזמרת אשר נכון ל-6 ביולי 2017, צברה למעלה מ-11.8 מיליון צפיות. לאחר ההצלחה הרבה שזכתה התמונה, הועלה לערוצו של הזמר סרטון המראה את לופז ואותו שרים את השיר באולפן ההקלטות שלו, כשבין לבין ניתן לראות הבזקים של מילות השיר ובנוסף ניתן לראות את עטיפת השיר בסוף הסרטון. הדואט שהעולה לערוצו של הזמר זכה לכמות צפיות נכבדת של כ-8 מיליון צפיות במספר, ובמהרה הפך הדואט לאחד מהסרטונים הנצפים ביותר בערוצו של הזמר. בספוטיפיי הצליח השיר לצבור למעלה מ-15 מיליון השמעות בסך הכול. השיר הצליח להגיע בשיאו אל המקום ה-37, במצעד הרשמי של ברזיל. כמו כן, הגיע אל המקום השלישי במצעד שירי הפופ הרשמי של המדינה. מידע על הסינגל "Chegaste" באתר מיוזיק בריינז סרטון השיר "Chegaste" באתר יוטיוב "Jennifer Lopez to Release Spanish Album, Executive Produced by Marc Anthony: Exclusive". Billboard. נבדק ב-2017-07-05. "Jennifer Lopez & Roberto Carlos Premiere New Single 'Chegaste': Listen". Billboard. נבדק ב-2017-07-05. "Roberto Carlos e Jennifer Lopez posam para foto após gravação". O Globo (בפורטוגזית). 2016-10-18. נבדק ב-2017-07-05. Chegaste, נבדק ב-2020-04-02 Billboard Brasil, ‏2017-02-13 BRZAIL POP CHART, e.indice.uol.com.br מצעד שירי הפופ "Music — Chegaste - Single by Jennifer Lopez and Roberto Carlos"
Ni Tú Ni Yo

Ni Tú Ni Yo (בעברית: לא אתה ולא אני) הוא סינגל של הזמרת האמריקאית ג'ניפר לופז, בשיתוף צמד הרגאטון חנטה דה סונה. השיר יצא לאור ב-4 ביולי 2017, כסינגל הראשון מתוך אלבומה התשיעי, Por Primera Vez. השיר מסמל את חזרתה של לופז אל עולם המוזיקה, לאחר שעברו כשלוש שנים מאז הוצאת אלבומה השמיני, A.K.A.. כמה ימים לפני שהוציאה את הסינגל, הכריזה הזמרת כי ב-4 ביולי עתיד לצאת סינגל הבכורה שלה מתוך אלבום האולפן התשיעי שלה Por Primera Vez. השיר נכתב על ידי ג'ניפר לופז, אוסקר הרננדז, אלפארו פאריאס, מנואל בוליבר ואחרים. באוקטובר 2016, אישר מגזין הבילבורד כי לופז עובדת על אלבומה השני בספרדית, אשר צפוי לצאת לשוק באמצע שנת 2018, באמצעות סוני מיוזיק לטין. בעלה לשעבר, מארק אנתוני, משמש כמפיק הראשי מן האלבום החדש של הזמרת. השיר משמש כסינגל הראשון והפותח מן האלבום. עטיפת הסינגל שהעולתה לפייסבוק, לאינסטגרם, לטוויטר ולשאר הרשתות החברתיות של הזמרת, מציגה את לופז כשהיא עומדת מול הים, לבושה בשמלה צהובה בהשראת שנות ה-60, בסגנונו של מייקל קוסטלו. הווידאו קליפ הרשמי של השיר יצא לאור בהופעת הבכורה שהזמרת קיימה בטלמונדו ב-10 ביולי 2017, ופורסם בערוץ היוטיוב שלה ב-11 ביולי. לופז שיתפה תמונה מתוך הקליפ שצולם כבר ב-13 ביוני, בה היא וחנטה דה סונה לובשים בגדים בסגנון הקאריביים. הקליפ צולם באיסלמורדה, פלורידה קיז. התלבושות של לופז בקליפ כוללות שמלה אדומה מכוסה בזהב אשר משולב עם חרוזים סגולים, ושמלה צהובה המזכירה את הציפור קנרית. עם יציאתו נכנס השיר היישר אל המקום ה-2 במצעד השירים הטרופיים שבארצות הברית. סרטון השיר "Ni Tú Ni Yo" באתר יוטיוב "Jennifer Lopez Releases New Song 'Ni Tu Ni Yo': Listen". Billboard. נבדק ב-2017-07-05. Jennifer Lopez | Biography, Albums, Streaming Links | AllMusic, AllMusic Cali, Casa Editorial El País. "Shannon de Lima habla por primera vez del famoso beso entre JLo y Marc Antony". elpais.com.co (בספרדית). נבדק ב-2018-02-09. "Jennifer Lopez to Release Spanish Album, Executive Produced by Marc Anthony: Exclusive". Billboard. נבדק ב-2017-07-05. Exclusive: Jennifer Lopez Talks 'World Of Dance' & Her New Album, Access Hollywood Nodell, Andrew (2017-06-29). "Jennifer Lopez Exudes Sixties Glamour in Latest Cover Art". WWD (באנגלית אמריקאית). נבדק ב-2017-07-05. JenniferLopezVEVO, YouTube Jennifer López anuncia estreno del video “Ni tu ni yo” junto a Gente de Zona, Panorama (בספרדית) (ארכיון) "Jennifer Lopez is spotted on the set of her new music video". Mail Online. נבדק ב-2017-07-05. Pop Brasil: Nego do Borel é o mais ouvido da semana, Billboard Brasil Jennifer Lopez feat Gente de Zona - Ni Tú Ni Yo, Jennifer Lopez feat Gente de Zona - Ni Tú Ni Yo - Elportaldemusica.es: Novedades y Listas Oficiales de Ventas de Música en España "Jennifer Lopez Releases New Song 'Ni Tu Ni Yo': Listen". Billboard. נבדק ב-2018-01-25. JENNIFER LOPEZ " Ni Tú Ni Yo" | (Radio Date: 07/07/2017), radiodate.it (באנגלית)
הנסיך איימונה, דוכס אאוסטה

הנסיך איימונה, דוכס אואסטה (באיטלקית: Aimone di Savoia-Aosta;‏ 9 במרץ 1900 – 29 בינואר 1948) היה מדינאי ואיש צבא איטלקי, בתקופת שלטון הפשיזם באיטליה, ששימש כמלך קרואטיה בין השנים 1941–1943. איימונה נולד ב-9 במרץ 1900 בטורינו, לאמנואלה פיליברטו, דוכס אאוסטה, בנו של אמדאו הראשון, מלך ספרד, ולהלן, נסיכת אורליאן, בתם של הנסיך פיליפ, רוזן פריז ומארי איזבל, נסיכת אורליאן, וב-29 בספטמבר 1904 קיבל את התואר דוכס ספולטו. את חינוכו קיבל איימונה במכללת סנט דייוויד באנגליה, ולאחר מכן למד באקדמיית הצי בליוורנו והוסמך לקצין בצי האיטלקי. ב-1 באפריל 1921 מונה איימונה לחבר הסנאט האיטלקי, ככל שאר נסיכי בית סבויה שקיבלו מינוי זה בגיל 21. בשנת 1929 הוביל איימונה משלחת מדעית לרכס הקארקוראם, 20 שנה לאחר שדודו לואיג'י אמדאו, דוכס אברוצי כשל בניסיונו לטפס על הרכס. על עבודתו ומחקרו קיבל איימונה עיטור כבוד מהחברה הגאוגרפית המלכותית. לאחר רומן קצר שניהל איימונה עם באטריס, נסיכת ספרד, בתו של אלפונסו השלושה עשר, מלך ספרד, התחתן איימונה ב-1 ביולי 1939 עם אירנה, נסיכת יוון ודנמרק, בתם של קונסטנטינוס הראשון, מלך יוון וסופיה, נסיכת פרוסיה, ממנה נולד לו בן אחד – הנסיך אמדאו, דוכס אאוסטה. ב-18 במאי 1941 הוכתר איימונה בארמון קווירינאלה כטומיסלב השני, מלך קרואטיה, על ידי מנהיגי תנועת האוסטאשה ׁ(בהם הפוגלבניק, אנטה פאבליץ'), שהקימו את המדינה העצמאית של קרואטיה. בשל סכסוכים על גורל דלמאטיה, ובשל חשש לביטחונו, נשאר איימונה באיטליה, ולא עבר להתגורר בקרואטיה. ב-3 במרץ 1942 מת אחיו הנסיך אמדאו, דוכס אאוסטה במחנה שבויים בריטי בניירובי, ואיימונה ירש את התואר "דוכס אאוסטה". בסתיו אותה שנה פנה איימונה לבעלות הברית באמצעות שליחו, ודן עמם על הסכם שלום עם איטליה, במטרה לשמר את שליטת בית סבויה. ב-31 ביולי 1943 לאחר הדחת מוסוליני, ויתר איימונה על הכתר הקרואטי, בעקבות בקשת דודנו ויטוריו אמנואלה השלישי, מלך איטליה. בחודשים האחרונים של מלחמת העולם השנייה, מונה איימונה למפקד בסיס הצי האיטלקי בטאראנטו, אך הוא פוטר מתפקידו בשל ביקורתו על השופטים שמצאו את הגנרל מריו רואטה אשם בפשעי מלחמה. לאחר ביטול המונרכיה באיטליה בשנת 1946, עזב איימונה את איטליה בשנת 1947 ועבר להתגורר בארגנטינה. ב-29 בינואר 1948 מת איימונה בבואנוס איירס, ובנו הנסיך אמדאו, דוכס אאוסטה ירש את תאריו. מדיה וקבצים בנושא הנסיך איימונה, דוכס אאוסטה בוויקישיתוף הנסיך איימונה, דוכס אאוסטה, באתר "Find a Grave" (באנגלית)
עמית בר

עמית בר (נולד ב-28 ביוני 1950) הוא אמן ישראלי המתגורר בהולנד. בר נולד וגדל בקיבוץ כפר המכבי, לתמרה ואריה בר, שעלו מצ'כוסלבקיה לפני מלחמת העולם השנייה. בנערותו התאמן בשחיה בהדרכתו של יוז'ו טלקי והיה אלוף הפועל לנערים במשחי החתירה. לאחר שירותו הצבאי הוא חזר לקיבוץ ועבד ברפת, בגן הנוי ובהנהלת החשבונות. ב-1984 הוא למד באוניברסיטת חיפה אמנות יצירה וספרות השוואתית וב-1988 הוא עבר עם אשתו וילדיו להתגורר בהולנד והחל בקריירה אמנותית כצייר, צלם וצייר-גוף. עמית בר החל את דרכו האמנותית כצייר וצלם, אך ב 1992 החל לשלב את שתי האסכולות בקולאז'ים. ב-1995 הוא החל ליצור ציורי גוף, בהם מיזג את יכולותיו מתחום הציור והצילום. ב-2012 הוא החל להסריט את הפרויקטים שלו בוידאו ארט והעלה רבות מעבודותיו לרשתות יוטיוב ווימאו. הוא יוצר מדי שנה עבודות חדשות בעת ביקוריו בישראל. עבודותיו מצויות באוספים פרטיים וציבוריים רבים, ביניהם הפרלמנט ההולנדי בהאג ומוצגות דרך קבע בשוק הבקר הפתוח בעירו דוטינכם. Friendship, PQ Publishers, M.I.L.K ISBN 0066209706 Our Beautiful Children, PQ Publishers, M.I.L.K ISBN 0733617689 אתר האינטרנט הרשמי של עמית בר עמית בר, סרטונים בערוץ היוטיוב הצגת תקליטור חדש (Bert Louissen) מגזין צילום קוריאני (+Photo) פרסים בתחרויות צילום (International Color Awards) צילום ייצוגי לפרלמנט ההולנדי (De Stentor) תצוגה בתערוכה בינלאומית (De Gelderlander) ציור גוף בהולנד (Omroep Gelderland) פרסום סרטונים ביוטיוב (De Gelderlander) המוזיאון ההיסטורי היהודי, אמסטרדם (Joods Historisch Museum) ערך זה הוא קצרמר בנושא ישראלים ובנושא אמנות. אתם מוזמנים לתרום לוויקיפדיה ולהרחיב אותו.
תרבית שתן

תרבית שתן היא בדיקת מעבדה שמטרתה לאבחן דלקת בדרכי השתן. שתן תקין הוא לרוב נוזל מעוקר, אולם קיימים מספר מצבים בהם האדם בריא אך בתרבית השתן תהיה צמיחה. מאחר שהשופכה אינה סטרילית, וממוקמת בקרבת איבר המין הנשי או בזה הגברי, וכן בקרבת פי הטבעת, הרי שבעת מתן שתן יאספו בשתן חיידקים הנמצאים באזור איבר המין או על העור. לאחר ניקוי יסודי של אזור איבר המין באמצעות מים וסבון אנטי חיידקי, אוספים רק את אמצע זרם השתן (mid-stream), כלומר, התחלת מתן השתן תהיה לשירותים (כך השתן הראשון שוטף את החיידקים) והמשך השתן יהיה לרוב נקי מחיידקים. שיטה זו יעילה כל עוד יש שיתוף פעולה מצד הנבדק, אם כי בתינוקות זכרים שאינם שולטים בשתן ניתן להשכיב את התינוק על גבו ולחכות שישתין, ולאסוף את אמצע הזרם בכוס מהאוויר. בשיטה זו (קטטריזציה) מחדירים באופן סטרילי צינור דק לשופכה ואוספים שתן ישירות משלפוחית השתן. שיטה זו מפיקה לרוב שתן סטרילי, ומשמשת לאיסוף שתן בחולים שאינם מסוגלים לשתף פעולה, למשל בתינוקות. סיבוכים (נדירים): אם הצנתור נעשה באופן לא נקי - החדרת זיהום לדרכי השתן. בשיטה זו (Suprapubic aspiration) אוספים שתן באופן סטרילי למזרק באמצעות מחט המוחדרת דרך העור לשלפוחית השתן. שיטה זו היא היעילה ביותר להשגת שתן סטרילי. בשימוש בתינוקות, בילדים ובבעלי חיים. מבחינת כאב, הרושם הוא שהניקור אינו כואב יותר מבדיקת דם רגילה. יתרונות: השיטה בטוחה יותר מקטטריזציה מבחינת סיכון לגרימת דלקת בדרכי השתן. השתן המופק הוא סטרילי. מגבלות: שלפוחית השתן צריכה להיות מלאה יחסית כדי לאתר אותה. בדיקת שתן דלקת בדרכי השתן באתר "קידספדיה" ד"ר יוסף אברבנאל, צנתור עצמי של שלפוחית השתן, באתר כמוני
ג'יין בוקר

ג'יין בוקר (באנגלית: Jane Booker; נולדה ב-9 במאי 1956) היא שחקנית אנגלייה. לבוקר קריירה ארוכה של משחק ביותר מ-40 תוכניות טלוויזיה. בוקר נולדה בסטרטפורד-אפון-אייבון שבווריקשייר בשנת 1956. אחד מתפקידיה הראשונים היה ב-1978 בסרטו של ג'יימס אייבורי "Hullabaloo Over Georgie and Bonnie's Pictures" בכיכובם של דיים פגי אשקרופט ולארי פיין. ב-1979 שיחקה בתפקיד האחות סאלי במיני-סדרה "עדות נעורים" על פי ספר הזכרונות של ורה בירטיין אודות מלחמת העולם הראשונה. בוקר נשואה לשחקן ג'יימס פליט. ג'יין בוקר, במסד הנתונים הקולנועיים IMDb (באנגלית) ג'יין בוקר, באתר AllMovie (באנגלית) ג'יין בוקר, במסד הנתונים הקולנועיים KinoPoisk (ברוסית) Posh? That's just tosh...; He's famous for playing upper-crusties, but James Fleet is true to his working- class roots.
מתן פלג

מתן פלג (נולד ב-1 בינואר 1981) הוא פעיל ישראלי אשר היה מנכ"ל תנועת "אם תרצו". מתן פלג נולד בקריית ביאליק. שירת בצה"ל בחיל השריון. בעל תואר ראשון במדעי המדינה והמזרח התיכון מאוניברסיטת חיפה, ותואר שני בחקר סכסוכים מהאוניברסיטה העברית בירושלים. מתן נשוי לאדרית, מורה במקצועה. הם מתגוררים במושב כסלון ולהם שני בנים ובת. פלג החליף את רונן שובל בתפקיד מנכ"ל "אם תרצו" בסוף 2013. קודם לכן הקים את תא "אם תרצו" באוניברסיטת חיפה ושימש כמנהל המשימות הארצי של התנועה. בינואר 2016 השעה עצמו מיו"רות הארגון לשלושה חודשים על רקע קמפיין "השתולים". עם חזרתו להובלת התנועה פרסם חוברת בשם "הקרב על הרעיון הציוני" בה חזר על ההאשמות כלפי האליטה הישראלית שלטענתו מסייעים לתנועת ה-BDS. ביולי 2016 אמר בריאיון לערוץ 7 כי: ”מפחיד אותי שהאליטה הישראלית הדומיננטית כיום תשיג את מטרתה והיא יצירת לחץ אירופי פעיל על שכבת העם בציון, שמסרב ללכת בדרכה ... הרקע למרד החשמונאים מבוסס על אותה בעיה אחד לאחד. תנועת 'אם תרצו' כאן בשביל לדאוג שזה לא יקרה”. פלג הגיש תוכנית ברדיו קול הכנרת בשם "RADIO ZION – על מודעות ציונית וחברתית". בשנת 2014 פרסם את ספרו "בין רישיקש להר הבית". בשנת 2022 פרסם את ספרו השני "מדינה למכירה" בהוצאת סלע מאיר. פלג משתתף באופן קבוע בתוכניות שונות בערוץ 14, כותב טורי דעה במגזין מראה, בערוץ 7 ובאתר מידה, ומנחה אחת לשבוע תוכנית רדיו עם יערה זרד ברדיו גלי ישראל. ביולי 2024 פרש מתפקידו כיו"ר אם תרצו ומאז עובד כיועץ אסטרטגי ואופרטיבי לארגוני המחנה הלאומי. פלג היה מיוזמי החקיקה לשלילת תקני השירות הלאומי מארגונים שעיקר ממונם מישויות זרות שהגיש חבר הכנסת אמיר אוחנה. היה ממובילי הצעת חוק איסור הפליה בכניסה למקומות ציבוריים שהוגשה על ידי חבר הכנסת רוברט אילטוב במטרה למנוע אפליה כלפי לובשי מדים בכניסה למסעדות. המאבק לתיקון החוק החל עוד כשפלג היה הרכז של "אם תרצו" בחיפה. פלג ותנועתו מהווים אחד הקולות הבולטים בימין לקידום הרפורמה המשפטית והיו ממארגני הפגנת המליון בעד הרפורמה. מדיה וקבצים בנושא מתן פלג בוויקישיתוף מתן פלג, ברשת החברתית פייסבוק מתן פלג, ברשת החברתית אקס (טוויטר) מתן פלג, מנכ"ל תנועת אם תרצו, על תופעת האנטי-ציונות באוניברסיטת בן-גוריון, באתר Youtube שרה ליבוביץ-דר, ‏"אנחנו לא נרפה": מנכ"ל תנועת "אם תרצו" עולה להתקפה ואומר שזו רק ההתחלה, באתר מעריב אונליין, 9 בינואר 2016 אריק בנדר, 96 שנה למות אבשלום פיינברג צויינו באזכרתו, באתר nrg‏, 29 בדצמבר 2013 מתן פלג, מכתב לרקטור אוניברסיטת חיפה, באתר "אם תרצו", ‏3 ביולי 2010 עוזי ברוך, דנון: לעצור ההסתה של הח"כים הערבים, באתר ערוץ 7, 7 בדצמבר 2013 מנכ"ל "אם תרצו" השעה עצמו מתפקידו: "הפרסום - מהלך שגוי", באתר גלי צה"ל, 31 בינואר 2016 משה שטיינמץ‏, לאחר שפרש עקב סערת "שתולים בתרבות": מנכ"ל "אם תרצו" שב לתפקידו, באתר וואלה, 8 במאי 2016 עניין אישי והפעם עם מתן פלג, באתר ערוץ 7, 6 ביולי 2016 מדינה למכירה גלי ישראל אביגיל זית, "אנחנו הטרבלמייקרים של הימין", באתר מקור ראשון, ‏7.8.2024 עבר בכנסת: ביטול התקנים ל"בצלם", באתר ישראל היום, 22 במרץ 2017 אושר בכנסת: בתי עסק שיפלו חיילים במדים – ייקנסו, באתר ערוץ 20, 5 ביוני 2017 MK Ilatov Thanks Im Tirtzu and Matan Peleg for Help in Passing Pro-IDF Law, באתר youtube [1], באתר youtube [2], באתר youtube חזקי ברוך, מתן פלג לערוץ 7: הפגנת המיליון - צו שמונה למען המדינה, באתר ערוץ 7
גשר מפל ויקטוריה

גשר מפל ויקטוריה הוא גשר הנמצא במורד נהר זמבזי, בקרבת מפל ויקטוריה. הגשר מקשר בין זימבבואה וזמביה. הגשר בנוי מפלדה ואורכו 198 מטרים (650 רגל). הקשת הראשית בגשר משתרעת על אורך של 156.50 מטרים (513.5 רגל) וגובהה 128 מטרים (420 רגל). היא נושאת כביש, רכבת ודרך. הגשר הוא דרך הרכבת היחידה המקשרת בין זמביה לזימבבואה, ואחת מבין שלוש הדרכים המקשרות בין שתי המדינות. הגשר היה פרי יוזמה של ססיל רודס והיווה חלק מתוכנית מסילת הרכבת קהיר-קייפטאון שלא הושלמה מעולם. מפל ויקטוריה היה אחת האטרקציות שתוכננו עבור תיירים שיחצו ברכבת את היבשת. הגשר תוכנן על ידי ג'ורג' אנדרו הובסון, אחד מיועציו של סר דאגלס פוקס, בסיוע חישובי מאמצים של ראלף פרימן, לימים המעצב של גשר נמל סידני. הגשר נחנך בשנת 1905, לאחר בנייה שנמשכה 14 חודשים בלבד. הגשר נבנה מראש באנגליה על ידי חברת Cleveland Bridge & Engineering Company והועבר בספינה לעיר הנמל ביירה ומשם ברכבת שנבנתה אל מפל ויקטוריה. הגשר נפתח רשמית בידי הפרופסור סר ג'ורג' דרווין, בנו של צ'ארלס דרווין, ב-12 בספטמבר 1905. הגשר נחשב לציון דרך היסטורי בתחום ההנדסה האזרחית. בנוסף לשימוש הגשר למעבר רכבות, הוא משמש כיום כאתר לקפיצת באנג'י מגובה 111 מטרים. קפיצת בנג'י מגשר מפל ויקטוריה גשר מפל ויקטוריה מבט על הגשר ממסוק ערוץ הזמבזי ליד מפל ויקטוריה, ברקע גשר מפל ויקטוריה הגשר בשנת 1975 גשר ומפל ויקטוריה מדיה וקבצים בנושא גשר מפל ויקטוריה בוויקישיתוף To The Victoria Falls – The Victoria Falls Bridge
ברנרד הירשוביץ

ברנרד (ברני) הירשוביץ (באנגלית: Hirshowitz Bernard, נולד ב-1923) הוא כירורג פלסטי, פרופסור לכירורגיה פלסטית, מייסד ומנהל המחלקה לכירורגיה פלסטית בבית החולים רמב"ם, מחלוצי הכירורגיה הפלסטית בישראל. הירשוביץ נולד בלונדון. בהיותו בן שנה חזרה משפחתו לדרום אפריקה שם גדל. את לימודי הרפואה סיים באוניברסיטת ויטווטרסראנד ביוהנסבורג. בשלהי מלחמת העולם השנייה נוצר מחסור חמור ברופאים בבתי החולים באנגליה ולקראת 1945 יצא קול קורא שכתב כירורג חזה ד"ר פאטי (Fatty) אשר התריע על מחסור חמור ברופאים. בינואר 1946 הגיע הירשוביץ, בעקבות קול קורא זה, לעבוד בבתי חולים בלונדון. פרופ' הירשוביץ עבד 4.5 שנים במחלקות הכירורגיות בלונדון וזכה שם לתואר FRCS. עוד בשהותו באנגליה פגש את ד"ר חיים שיבא שהגיע מישראל והלה דיווח לו שצוותים רפואיים בראשותו של ד"ר ג'ק פן מגיעים מדרום אפריקה לישראל על מנת לתמוך בצוותים הרפואיים הקיימים. עם חזרתו של הירשוביץ ליוהנסבורג יצר קשר עם ד"ר ג'ק פן. קשר זה היה החשיפה המשמעותית הראשונה לתחום הכירורגיה הפלסטית ולאחר תקופה בה היה לאסיסטנט של ד"ר פן, הצטרף ב-1951 למשלחת השנייה של ג'ק פן לישראל. בתקופה זו הקים ד"ר ליאו בורנשטיין את המחלקה הראשונה לכירורגיה פלסטית ב בית החולים תל-השומר, והירשוביץ הצטרף כדי לטפל בנפגעי מלחמה, כוויות ופצעי לחץ. בסוף 1952 עבר הירשוביץ לבית החולים רמב"ם על מנת להניח את היסודות למה שתהיה המחלקה לכירורגיה פלסטית. ניתנו לו רק שתי מיטות ומשרד מרפאה קטן שם בדק את המטופלים. במהלך מבצע סיני ב-1956, התרכזו מטופלים עם כוויות קשות בתל-השומר והוחלט להעביר מספר ניפגעים גם לרמב"ם בחיפה. בהמשך נפתחה גם יחידה לטיפול בכוויות. הנחיצות במחלקה לכירורגיה פלסטית מסודרת ותיקנית קיבלה תמריץ נוסף במהלך מלחמת ששת הימים כאשר מספר רב של ניפגעים הגיעו לבי"ח רמב"ם. בתקופה זו המחלקה כללה 22 מיטות למטופלים ורק ב-1973, לאחר מלחמת יום כיפור החלה התמחות פורמלית. במלחמת יום כיפור, המחלקה הפלסטית קלטה פצועים רבים. הירשוביץ פיתח במהלך המלחמה שיטת שיקום לנפגעי כוויות, באמצעות תזונה שכללה בין היתר 35 ביצים ביום. ראשוני המתמחים במחלקתו של הירשוביץ היו קאטי קאופמן ודן מלר. הירשוביץ חבר באגודות רפואיות בתחום הכירורגיה הפלסטית. בשנת 1967 כיהן הירשוביץ כיושב ראש העמותה לניתוחים פלסטיים אסתטיים. בשנת 1998 פיתח צוות מדענים מהטכניון שכלל את פרופ' הירשוביץ, פרופ' אלה לינדבאום וד"ר ירון הר-שי כרית סיליקון לטיפול לצלקות מוגדלות שנותרו כתוצאה מניתוחים או מנזק לעור כגון כויות או חתכים, אושרה לטיפול בארצות הברית על ידי ה-F.D.A. הירשוביץ פרסם כ-130 מאמרים מקצועיים. הוא כתב חמישה פרקים בספרים מקצועיים העוסקים בכירורגיה פלסטית ממחקריו של הירשוביץ באתר PubMed רמב"ם - הקריה הרפואית לבריאות האדם דור המייסדים - האיגוד הישראלי לכירורגיה פלסטית, פרופ' ברנרד הירשוביץ(הקישור אינו פעיל) אתר אסתטיקה - פרופ' ברנרד הירשוביץ Fellowship of the Royal Colleges of Surgeons - חבר אגוד המנתחים המלכותי שבעים שנה לרמב"ם, פרק שני: שנים של צמיחה 1953-1972 אחיה ראב"ד, צפו: כך נראו השנים הראשונות של ביה"ח רמב"ם, באתר ynet, 19 בדצמבר 2013 העמותה הישראלית למנתחים פלסטים אסתטיים, רשימת יושבי ראש האיגוד מ-1965 דוד חיון, ‏כרית-סיליקון לצלקות מוגדלות שפותחה בטכניון אושרה ב-F.D.A, באתר גלובס, 22 ביולי 1998
אליהו עסיס

אליהו (אלי) עסיס (נולד ב-11 במאי 1964 באנגליה) הוא פרופסור מן המניין במחלקה לתנ"ך באוניברסיטת בר-אילן. אליהו עסיס נולד לפרופ' יום טוב עסיס, ולקלרה, באנגליה. ב-1971 עלתה משפחתו לישראל. למד בישיבת הר עציון, שבה רכש השכלה תורנית וסמיכה לרבנות. את התואר הראשון למד באוניברסיטה הפתוחה. לאחר מכן למד לתואר שני במחלקה לתנ"ך באוניברסיטת בר־אילן, ובשנת 1994 הגיש את עבודת המוסמך שלו, שעסקה בנושא "מייאוש לתפילה – עיון ספרותי בקינה השלישית במגילת איכה". בשנת 1999 הגיש את עבודת הדוקטור שלו, שעסקה בנושא "המבנה הספרותי של סיפור כיבוש הארץ בספר יהושע (פרקים א'-י"א) ומשמעותו". עסיס מרצה במחלקה לתנ"ך באוניברסיטת בר־אילן, והיה בעבר ראש המחלקה וגם כיהן כדקאן הפקולטה למדעי היהדות באוניברסיטה ויו"ר ועדת מקצוע התנ"ך במשרד החינוך. ממשה ליהושע ומנס לטבע: ניתוח ספרותי של פרקי הכיבוש בספר יהושע, ירושלים, תשס"ה Self-Interest or Communal Interest? An Ideology of Leadership in the Gideon, Abimelech and Jephthah Narratives (Judg. 6-12) (Supplements to Vetus Testamentum, 106), Leiden 2005 למען עמו ולמען עצמו: סיפורם של שלושה מנהיגים בספר שופטים, תל אביב, תשס"ו Flashes of Fire: A Literary Analysis of the Song of Songs, New York 2009 אהבת עולם אהבתיך: קריאה חדשה בשיר השירים, תל אביב, 2009 Joel: A Prophet Between Calamity and Hope, New York 2014 יואל: בין משבר לתקווה, הוצאת קורן, ספרי מגיד, ירושלים, 2015 Identity in Conflict: The Struggle between Esau and Jacob, Edom and Israel (Siphrut: Literature and Theology of the Hebrew Scriptures, 19), Winona Lake 2016 מאבק על זהות: העימותים בין יעקב ועשו, ישראל ואדום, הוצאת תבונות, מכללת הרצוג, אלון שבות, תשע"ח איכה: מיאוש לתפילה, הוצאת תבונות, מכללת הרצוג, אלון שבות, תש"ף 2020 שופטים: בין כיבוש למלוכה, הוצאת קורן, ספרי מגיד, ירושלים, תשפ"ב פירוש לספרים חגי ומלאכי בסדרת מקרא לישראל (התקבלו לפרסום; הפירושים נכתבו עם פרופ' רימון כשר) אליהו עסיס, ברשת החברתית פייסבוק אליהו עסיס, באתר ResearchGate אליהו עסיס, באתר גוגל סקולר אליהו עסיס, באתר Academia.edu דף מרצה באתר המחלקה לתנ"ך באוניברסיטת בר־אילן הספרים של אליהו עסיס, באתר "סימניה" אליהו עסיס (1964-), דף שער בספרייה הלאומית
אירנה, נסיכת יוון ודנמרק

אירנה, נסיכת יוון ודנמרק (ביוונית: Πριγκίπισσα Ειρήνη τας Ελλάδας και Δανίας‏ 13 בפברואר 1904 - 15 באפריל 1974), הייתה בתו של קונסטנטינוס הראשון, מלך יוון ואשתו של הנסיך איימונה, דוכס אאוסטה. אירנה נולדה ב-13 בפברואר 1904 באתונה, לקונסטנטינוס הראשון, מלך יוון וסופיה, נסיכת פרוסיה, בתם של פרידריך השלישי, קיסר גרמניה וויקטוריה, הנסיכה המלכותית. אירנה בילתה את ילדותה בעיקר באתונה, אולם בקיץ היו יוצאים בני המשפחה לחופי הים התיכון, או שנסעו לבקר בגרמניה או בבריטניה. בשנת 1927 הכריז אחיה גאורגיוס השני, מלך היוונים על אירוסיה לכריסטיאן, נסיך שאומבורג-ליפה, אחיינו של כריסטיאן התשיעי, מלך דנמרק, אולם לבסוף בוטלו האירוסין וכריסטיאן התחתן עם בת דודתו פאודורה, נסיכת דנמרק. ב-1 ביולי 1939 התחתנה עם הנסיך איימונה, דוכס אאוסטה, ממנו נולד לה בן אחד - הנסיך אמדאו, דוכס אאוסטה. ב-18 במאי 1941 הוכתר בעלה איימונה בארמון קווירינאלה כטומיסלב השני, מלך קרואטיה, על ידי מנהיגי תנועת האוסטאשה, שהקימו את המדינה העצמאית של קרואטיה. בשל סכסוכים על גורל דלמאטיה, ובשל חשש לביטחונו, נשאר איימונה באיטליה, ולא עבר להתגורר בקרואטיה. ב-3 במרץ 1942 מת אחיו הנסיך אמדאו, דוכס אאוסטה במחנה שבויים בריטי בניירובי, ואיימונה ירש את התואר "דוכס אאוסטה". באותה תקופה נסעה אירנה שהייתה אחות מוסמכת לרוסיה, שם טיפלה בחיילים פצועים, וכעבור חודש חזרה לאיטליה. ב-31 ביולי 1943 לאחר פיטורי מוסוליני, ויתר איימונה על הכתר הקרואטי, בעקבות בקשת דודנו ויטוריו אמנואלה השלישי, מלך איטליה. בספטמבר אותה שנה נכנעה איטליה לבעלות הברית, ובעקבות כך פתחה גרמניה הנאצית במבצע ציר לכיבוש איטליה, ואירנה יחד עם בנה התינוק, גיסתה ושתי אחייניותיה נשלחו למחנה מעצר באוסטריה, שם שהו עד סוף המלחמה. לאחר ביטול המונרכיה באיטליה בשנת 1946, עזבה המשפחה את איטליה בשנת 1947 ועברה להתגורר בארגנטינה. ב-29 בינואר 1948 מת בעלה הנסיך איימונה, דוכס אאוסטה בבואנוס איירס, ובנה הנסיך אמדאו, דוכס אאוסטה ירש את תאריו. ביוני 1948 הותר למשפחה לחזור לאיטליה, ואירנה בילתה את שארית חייה סמוך לפירנצה. ב-15 באפריל 1974 מתה אירנה בפיזולה, לאחר מאבק ארוך במחלה קשה. הנסיכה אירנה הייתה צאצאית של שושלות המלוכה של בריטניה,רוסיה,פרוסיה ,יוון ודנמרק, ובת דודתו של הנסיך פיליפ, דוכס אדינבורו. מדיה וקבצים בנושא אירנה, נסיכת יוון ודנמרק בוויקישיתוף אירנה, נסיכת יוון ודנמרק, באתר "Find a Grave" (באנגלית)
שמחה שולמן

שמחה שולמן (תרי"ט, 1859 - תש"ה, 1944) היה איש ציבור בצפת במחצית הראשונה של המאה ה-20, מייסד ומזכיר חברת "בני ציון", מייסד ומנהל "בית מושב זקנים הכללי" בעיר. נשיא "בני ברית" בצפת. נולד בטבריה, בנו של אריה לייב שולמן ואחיו של שמואל שולמאן. קיבל חינוך תורני. נישא לפרומה, בתו של אברהם רוטנברג, סופר סת"ם שעלה מוורשה לארץ ישראל והתיישב בצפת. למד אצל חותנו את מלאכת הסת"ם ובמשך תקופה עסק בה לפרנסתו. כעבור זמן התמנה למזכיר בכולל ז'יטומיר. בשנת 1897 ייסד בצפת את חברת "בני ציון", שעסקה בארגון התיישבות של יהודים מהארץ ומחו"ל על אדמות הג'יפתליק (קרקעות שנרשמו על שמו של הסולטאן הטורקי ואינן ניתנות למכירה) ושימש מזכיר החברה. בשנת 1933 הוא מכר 200 דונם בקרקעות שבראשותו לשרה אדלר לוי. בשנת 1901 יזם וייסד את "בית מושב הזקנים הכללי" לצפת והגליל, וניהל אותו במשך למעלה מארבעים שנה, עד מותו. היה ממייסדי "בני ברית" בצפת והיה נשיאה במשך שנים רבות. בסוף ימיו מסר את הנשיאות לדוד שוב והוא נשאר סגן נשיא. השתתף בייסוד בית הספר הראשון לבנות בצפת. היה ממייסדי סניף "המכבים הקדמונים" ויושב ראש שלו, כמו כן היה ממייסדי חברת "צופיה" לפיתוח הר כנען ויושב הראש שלה. פרסם מאמרים עיתוני התקופה "הצפירה" ו"המליץ". נמנה עם קבוצת רבני וראשי היישוב בצפת שהשתתפו בהכתרת הרב צבי פסח פרנק כרבה של ירושלים וחתמו על מכתב הברכה לרגל מינויו. נפטר בשנת 1944. בנו משה שולמן, שהיה המוכתר של יבנאל, מילא את מקומו כמנהל מושב בזקנים בצפת. דוד תדהר (עורך), "שמחה שולמאן", באנציקלופדיה לחלוצי הישוב ובוניו, כרך א (1947), עמ' 55